stanford-oval/wikipedia huggingface dataset:
Adam Larsson
Ura > Seuraura

Larsson on Skellefteå AIK:n kasvatti. Hän teki joukkueessa Elitserien-debyyttinsä jo 16-vuotiaana kaudella 2008–2009. Larsson voitti samalla kaudella J18 Allsvenskanin hopeaa ja valittiin TV-Puckenin parhaaksi puolustajaksi palkiten Lill-Strimmas Stipendiumilla. Toukokuussa 2009 hän solmi kolmivuotisen Elitserien-sopimuksen Skellefteån kanssa.
Kausi 2009–2010 oli Larssonin tulokaskausi Elitserienissä ja hän teki 49 runkosarjaottelussa tehot 4+13=17. Tehopisteet ovat tällä hetkellä Elitserienin kaikkien aikojen eniten alle 18-vuotiaalta puolustajalta. Larsson jakaa ennätyksen Tomas Jonssonin kanssa, joka teki kaudella 1977–1978 35 runkosarjaottelussa tehot 8+9=17. Elitserienin Larssonin Elitserien-uran kaksi avausosumaa syntyivät 15. lokakuuta 2009 Timrå IK:ta vastaan. Hän oli Jyri Marttisen kanssa Skellefteån toiseksi tehokkain puolustaja Pavel Skrbekin jälkeen.
KHL-joukkue Lokomotiv Jaroslavl varasi Larssonin ensimmäisellä kierroksella 17. pelaajana kesällä 2010. Kaudella 2010–2011 hän teki 37 runkosarjaottelussa tehot 1+8=9 ja 17 playoff-ottelussa neljä syöttöpistettä. Larsson voitti kauden päätteeksi Elitserien-hopeaa. Hän oli ehdolla myös liigan vuoden tulokkaaksi, mutta tittelin vei Brynäs IF:n puolustaja Mattias Ekholm.
NHL:n kykyjenetsijäpalvelu rankkasi Larssonin sekä tammi- että huhtikuussa Euroopassa pelaavien kenttäpelaajien rankingissa ensimmäiselle sijalle NHL:n varaustilaisuuteen 2011. New Jersey Devils varasi hänet neljäntenä pelaajana ja ensimmäisenä puolustajana. Larsson oli odotetusti myös ensimmäinen Euroopan sarjoista varattu pelaaja, mutta ruotsalaisista Larssonin edellä oli kuitenkin OHL:ssä pelaava Gabriel Landeskog, joka varattiin toisena. Myöhemmin kesällä Larsson teki kolmivuotisen tulokassopimuksen Devilsin kanssa.
Larsson sai paikan Devilsin NHL-kokoonpanosta heti harjoitusleirin päätteeksi. Hänestä tuli joukkueen seurahistorian ensimmäinen NHL:ssä kauden aloittanut 18-vuotias puolustaja Scott Niedermayerin (kaudella 1991–1992) jälkeen. Larsson teki NHL-uransa avausmaalin 11. marraskuuta 2011 vieraissa Washington Capitalsin Tomáš Vokounin taakse. Hän teki Devilsin 3–1-tappioon päättyneen ottelun ainoan maalin ja palkittiin kahden tähden tähtipelaajana.
Heinäkuussa 2021 Larsson solmi neljän vuoden ja arvoltaan 16 miljoonan dollarin sopimuksen Krakenin kanssa. Syyskuussa 2024 Larsson solmi Krakenin kanssa nelivuotisen ja yhteensä 21 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Pronssia | Saskatchewan 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
Larsson pelasi alle 20-vuotiaiden MM-kilpailuissa vuosina 2010 ja 2011. Hän voitti vuonna 2010 pronssia. Larsson teki molemmissa turnauksissa tehot 1+3=4, ollen jälkimmäisissä kisoissa Ruotsin tehokkain puolustaja.
Larsson pelasi myös alle 18-vuotiaiden MM-kilpailuissa vuosina 2009 ja 2010. Vuonna 2010 hän voitti hopeaa, palkittiin kisojen parhaana puolustajana, valittiin tähdistökentälliseen ja palkittiin Ruotsin top-3-pelaajana.
Aikuisten arvokisoista Larssonilla on maailmanmestaruus 2018.
Muuta

Larssonin isä Robert pelasi myös Elitserien-tasolla puolustajana Skellefteåssa. Hänellä on myös isoveli Hampus Larsson, joka pelaa hyökkääjänä Clemensnäs HC:n I-divisioonajoukkueessa.
Konflikti

Konflikti (lat. conflictus, otettu käyttöön 1400-luvun puolivälissä) tarkoittaa yhdessä iskemistä ja on politiikassa osapuolten väliin syntynyt ongelmatilanne, jossa kumpikin osapuoli pitää toisen näkemyksiä väärinä ja omiaan oikeina. Yhteiskunnallinen konflikti voi johtaa sotilaallisiin toimiin. Tällöin kyseessä on aseellinen konflikti. Sotilaallinen konflikti kahden tai useamman maan välillä voi johtaa sotaan eli aseelliseen konfliktiin.lähde?
Konflikti voi kokoustilanteessa olla yksilöiden välinen tai myös yksilöiden ja ryhmän näkemysten välinen ristiriita. Lisäksi se voi myös olla muiden ryhmien tai tahojen välinen. Se on syvä ristiriita, etujen tai näkemysten, vastustuksenselvennä, erimielisyyden tai eriävien mielipiteiden yhteensopimattomuudesta johtuvan tilan kärjistyneempi kriisin muoto. Politiikassa konflikti on kriisiä asteen verran vakavampi tapaus tai tilanne. Konflikti ilmenee toisen osapuolen mitätöimisenä ja jopa tuhoamisyrityksinä. Konflikti kahden tai useamman henkilön välillä voi johtaa väkivaltaisuuteen.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Viestintä ja mediataito sekä viestintä- ja mediaosaaminen – Konfliktien uutisointi Edu.fi. Arkistoitu 4.7.2014. Viitattu 3.6.2014.
Standartenführer

Standartenführerin kauluslaatat.
SS-Standartenführer Max Simon, 1. SS-Totenkopf -jalkaväkirykmentin komentaja
Standartenführer oli natsi-Saksan järjestöjen SA-joukkojen ja SS:n käyttämä arvo, joka vastasi everstiä.
Standartenführerin arvo otettiin käyttöön ensimmäistä kertaa 1925 ja vuodesta 1928 alkaen sitä sovellettiin sekä SA- että SS-joukkojen arvoasteikossa. Arvonhaltijan tehtävä oli komentaa Standarten-kokoisia yksikköjä eli noin rykmentinkokoisia 300–500 miehen muodostelmia. SS-joukoissa Standartenführer oli korkein esiupseerin arvo Oberführerin ollessa alin kenraalitason arvo, mutta natsien vallanoton jälkeen 1933 Oberführerin arvo laski korkeimmaksi esiupseeriarvoksi, jättäen Standartenführerin toiseksi korkeimmaksi.
Scharführer

Scharführerin kauluslaatat.
SS-Scharführer.
Scharführer (lyh. Scha, suom. ryhmänjohtaja) oli saksalainen sotilasarvo, jota käytettiin ensimmäisen kerran Saksan rynnäkköjoukoissa ensimmäisen maailmansodan aikana. Suoraan käännettynä se tarkoittaa ryhmänjohtajaa.
Arvo oli käytössä myös natsi-Saksassa. Puolisotilaallisen järjestön Sturmabteilungin riveissä Scharführer oli alin toimiupseerinarvo. Waffen-SS:n Scharführer vastasi arvoltaan Suomen puolustusvoimien kersanttia. Hitler-Jugendin Scharführerin alla oli viisi ja yläpuolella 13 arvoa.
Rottenführer

Rottenführerin kauluslaatat.
Rottenführer oli natsi-Saksan puolisotilaallisisten järjestöjen, kuten SS:n ja Sturmabteilungin, käyttämä arvo.
Arvo otettiin käyttöön ensimmäiseksi SA:ssa vuonna 1932. SA oli laajentunut huomattavasti kansallissosialistisen puolueen suosion kasvaessa ja se uudisti arvoasteikkoaan 1930-luvun alussa. Koska SA:lla ja SS:llä oli samanlainen arvojärjestelmä vielä tuolloin, arvo siirtyi samalla myös SS:lle.
Suoraan käännettynä Rottenführer voi tarkoittaa pienen ryhmän, taisteluparin tai joukkion johtajaa, ja se oli alin arvo, jonka haltijalla oli komennossaan miehistöä. Rottenführer johti ryhmää, johon kuului korkeintaan 6–7 miestä. Waffen-SS:n Rottenführer johti yleensä pientä 3–4 miehen ryhmää, kuten esimerkiksi tulitukiryhmää, konekivääriryhmää tai tiedusteluryhmää. Rottenführerin lähin esimies oli Unterscharführer ja häntä alempi arvo oli Sturmmann. SS:n uudistaessa arvoasteikkoaan vuonna 1934 Rottenführerin arvo ja tehtävä säilyivät, mutta esimieheksi tuli Unterscharführer.
Wehrmacht määritteli vastaaviksi arvoiksi Stabsgefreiterin ja Obergefreiterin. Suomen puolustusvoimiin verrattuna arvo sijoittuu korpraalin ja alikersantin väliin.
Suomeksi arvot kääntyvät tavallisimmin muotoihin ylikorpraali ja esikuntakorpraali (Sven Hassel).kenen mukaan?
SD:n Rottenführer.
Noa Kirel

| Noa Kirel> נועה קירל |
| --- | --- |
 Noa Kirel vuonna 2023.
Henkilötiedot
Koko nimi:  Noya Kirel
Syntynyt: 10. huhtikuuta 2001 (ikä 23) Ra'annana, Israel
Ammatti:  laulaja, näyttelijä, tanssija, televisiojuontaja, malli
Muusikko
Laulukielet:  heprea, englanti
Aktiivisena:  2015–
Tyylilajit:  pop, dancepop
Levy-yhtiöt:  Atlantic Records, NMC Music
Aiheesta muualla
Kotisivut
  [ Muokkaa Wikidatassa ] [ ohje ]  
Kirel Israelin puolustusvoimien sotilaana osana sotilassoittokuntaa vuonna 2021.
Noa Kirel (hepr. ‏נועה קירל‎, s. 10. huhtikuuta 2001 Ra'annana, Israel), on israelilainen laulaja, näyttelijä ja televisiojuontaja. Hän voitti MTV Europe Music Awards -palkintojakotilaisuudessa "Parhaan israelilaisen artistin" -palkinnon vuosina 2017–2020. Kirel edusti Israelia vuoden 2023 Eurovision laulukilpailussa kappaleellaan ”Unicorn”, ja pääsi finaalissa kolmannelle sijalle.
Varhaiselämä

Noya (myöhemmin Noa) Kirel syntyi Ra'annanassa, Israelissa israelilaissyntyisille vanhemmille. Hänen vanhempansa ovat isän puolelta aškenasijuutalaista (Itävallan juutalaista) ja äidin puolelta sefardijuutalaista ja mizrahijuutalaista (Marokon juutalaista) syntyperää. Hänen vanhempansa ovat nimeltään Amir ja Ilana Kirel. Noa on perheensä nuorin lapsi, ja hänellä on kaksi vanhempaa veljeä. Hänen isänsä Amir on Glassco Glass -nimisen yrityksen toimitusjohtaja. Osa Noan sukulaisista hänen isänsä puolelta kuoli holokaustissa. Noan etunimi oli alun perin Noya, mutta kolmen kuukauden ikäisenä hänellä todettiin vakava munuaissairaus, joten eräs rabbi ehdotti Noan vanhempia muuttamaan hänen nimensä muotoon Noa (merkitsee hepreaksi "liikkua"), jotta hän voisi kasvaessaan liikkua normaalisti. Rabbi myös ennakoi, että Noasta tulisi varttuessaan tanssija.
Maaliskuussa 2020 Kirel meni asepalvelukseen, jonka hän suoritti osana sotilassoittokuntaa. Hän lopetti palveluksensa helmikuussa 2022.
Diskografia > Singlet

| Nimi | Vuosi | Listasijoitukset> ISR | Albumi | Huom> .Huom. | Levy-yhtiö |
| --- | --- | --- | --- | --- | --- |
| "Medabrim" | 2015 | — |  Albumittomat singlet | Debyyttisingle, Suomeksi – "Puhe" | NMC United Entertainment Ltd. |
| "Killer" | 2015 | — |  Albumittomat singlet | — | NMC United Entertainment Ltd. |
| "Yesh Bi Ahava" | 2015 | — |  Albumittomat singlet | Suomeksi – "Minussa on rakkautta" | NMC United Entertainment Ltd. |
| "Hatzi Meshuga" | 2016 | — |  Albumittomat singlet | Suomeksi – "Puoliksi hullu" | NMC United Entertainment Ltd. |
| "Rak Ata" | 2016 | — |  Albumittomat singlet | Suomeksi – "Vain sinä" | NMC United Entertainment Ltd. |
| "Ten Li Siman" | 2016 | — |  Albumittomat singlet | Suomeksi – "Anna minulle merkki" | NMC United Entertainment Ltd. |
| "Makom Leshinuy" (feat. Avior Malsa) | 2017 | — | Avior Malsa | Suomeksi – "Paikka muutokselle" | NMC United Entertainment Ltd. |
| "Kima'at Mefursemet" | 2017 |  | Albumittomat singlet | Suomeksi – "Melkein kuuluisa" Markkinointisingle elokuvasta, joka kantaa samaa nimeä | NMC United Entertainment Ltd. |
| "Etzel HaDoda VeHaDod" (Agam Buhbutin kanssa) | 2017 | 3 | Albumittomat singlet | Suomeksi – "Tädin ja sedän luona" Kappale Bezeq-kampanjasta Alkuperäinen artisti: Danny Sanderson | NMC United Entertainment Ltd. |
| "Tikitas" (feat. Stephane Legar) | 2017 | — | Albumittomat singlet | Hepreankielinen versio "Τι Κοιτάς" -kappaleesta, Alkuperäinen artisti: Eleni Foureira | NMC United Entertainment Ltd. |
| "Migibor Leoyev" | 2018 | — | Albumittomat singlet | Suomeksi – "Sankarista viholliseksi" | NMC United Entertainment Ltd. |
| "Ba Li Otcha" | 2018 | — | Albumittomat singlet | Suomeksi – "Haluan sinut" | NMC United Entertainment Ltd. |
| "Drum" | 2019 | — | Albumittomat singlet | Markkinointisingle Renuar-kampanjalle | NMC United Entertainment Ltd. |
| "Hatzuf" | 2019 | — | Albumittomat singlet | Suomeksi – "Töykeä" | NMC United Entertainment Ltd. |
| "Pouch" | 2019 | 7 | Albumittomat singlet | — | NMC United Entertainment Ltd. |
| "SLT" | 2019 | — | Albumittomat singlet | Etukirjaimet sanoista "Sounds Like That" Markkinointisingle Renuar-kampanjalle | NMC United Entertainment Ltd. |
| "Meusharim" (Dolli & Penn, Liran Daninon kanssa) | 2019 | 1 | Albumittomat singlet | Suomeksi – "Iloinen" | NMC United Entertainment Ltd. |
| "Im Atah Gever" | 2020 | 13 | Albumittomat singlet | Suomeksi – "Jos olet mies" | NMC United Entertainment Ltd. |
| "Million Dollar" (feat. Shahar Saul) | 2020 | 1 | Albumittomat singlet | — | NMC United Entertainment Ltd. |
| "Ambulance" (Jonathan Merguin kanssa) | 2020 | 4 | Albumittomat singlet | — | NMC United Entertainment Ltd. |
| "Yahalomim" | 2021 | 2 | Albumittomat singlet | Suomeksi – "Timantit" | NMC United Entertainment Ltd. |
| "Trilili Tralala" (Ilan Peledin kanssa) | 2021 | 1 | Albumittomat singlet | — |  |
| "Please Don't Suck" | 2021 | 6 | Albumittomat singlet | — | Atlantic Records |
| "Bad Little Thing" | 2021 | 14 |  | — | Atlantic Records |
| "Reashim" (Osher Cohenin kanssa) | 2021 | 1 |  | Suomeksi – "Äänet" | Aroma Music |
| "Thought About That" | 2022 | — |  | — | Atlantic Records |
Filmografia

| Vuosi | Nimi | Rooli | Huom>  |
| --- | --- | --- | --- |
| 2016 | Trolls | DJ Suski | Ääni; Israelin versio |
| 2017 | Kimaat Mefursemet | Rotem | Debyyttielokuva |
| Vuosi | Nimi | Rooli | Huom>  |
| --- | --- | --- | --- |
| 2015 | Pushers | Omana itsenään | Docu-reality -televisiosarja |
| 2016 | Yom Be'Hayei | Omana itsenään |  |
| 2017 | Achoti Kaftza Kita | Omana itsenään |  |
| 2017 | Gav Ha'Uma | Omana itsenään | Vieras |
| 2017–2018 | LipStar | Omana itsenään | Juontaja |
| 2018–2020 | Kfula | Noa Kirel / Libi Omer | Päärooli |
| 2018–2019 | Israel's Got Talent | Omana itsenään | Tuomari |
| 2018 | Shilton Hatzlalim | Basemet Amsalem | Toistuva rooli |
| 2019 | Intimi | Omana itsenään | Vieras |
| 2019 | Rising Star | Omana itsenään | Vieraileva tuomari |
| 2020 | Lo Nafsik Lashir | Omana itsenään | Kilpailija |
| 2020 | Beit Sefer Le'Musica | Omana itsenään | Tuomari |
| 2021 | Carpool Karaoke Israel | Omana itsenään | Vieras |
Käännös suomeksi
Valtamedia

Valtamedialähde? tai valtavirtamedia tarkoittaa joukkoviestinnän perinteisiä muotoja, kuten sanomalehtiä, televisiota ja radiota, joiden katsotaan olevan vastakohta internetille.
Väittelyissä valtamedian ja vaihtoehtomedian eroista valtamedia nähdään usein ”yleisöjen maksimointina, joka vetoaa turvallisiin, perinteisiin kuvioihin” ja vaihtoehtomedia ”miellyttävien epäpoliittisten kaavailujen edellä olevana, joka edistää yhteiskunnallisen muutoksen ohjelmia.”
Propagandamalli

Edward S. Herman ja Noam Chomsky ovat kertoneet näkemyksiään siitä, miten propagandamalli välittää propagandaa ja systeemistä vinoumaa joukkotiedotusvälineissä. Herman ja Chomsky mm. väittävät, että koska valtamedian tiedotuskanavat ovat suuria yrityksiä, tai osa vielä suurempia yrityskonserneja (esimerkiksi osa Westinghousea tai General Electriciä), yleisölle esitetty informaatio vinoutuu näiden intresseillä. Tällaisilla monialayhtymillä on laajat taloudelliset intressit, jotka voivat vaarantua jos tiettyjä tietoja julkaistaan. Tämän perustelun mukaan uutiset, jotka vaarantavat eniten yritysten omistajien taloudellisia intressejä kohtaavat eniten vinoumaa ja sensuuria.
Tästä seuraa se, että jos liikevoiton maksimointi tarkoittaa uutisten objektiivisuuden uhraamista, silloin uutiset (ne uutiset, joissa heillä on eturistiriita), jotka lopulta selviytyvät, tulevat olemaan perusteellisen vinoutuneita.
Valtamediasta sanottua

Tietokirjailija Ari Ojapellon mukaan valtamedia on valtaeliitin väline, joka tarjoaa viihdettä. Taloudesta uutisoivat toimittajat ovat ammattitaidottomia eikä heidän asiaosaamisensa ole riittävä.
Magneettimedian päätoimittajana pidetyn Markku Juutisen mukaan kansa on ilmeisesti kyllästynyt valtamedian vaikenemiseen ja tärkeiden sisä- ja ulkopoliittisten asioiden antitotuuksiin, joten nykyisin sellaisella julkaisulla, kuten Magneettimedia on kysyntää.
Suomen Penin puheenjohtaja Sirpa Kähkönen: ”On maailmanlaajuinen ajatus, ettei valtamedian tarjoamaan tietoon voi luottaa. Salaliittoteoriat ovat aina kukoistaneet, ne eivät koskaan häviä. Nyt ne ovat vain pinnalla, koska tiedonvälitys on paljon helpompaa. Median tulisi tarjota jotain, joka havahduttaa kansalaiset.”
Aiheesta muualla

Suhonen, Pekka: Hallitus gallupjournalismin ristipaineissa. Media & viestintä 39 (2016):2, s. 137–153. (PDF)
Karppinen, Kari & Jääsaari, Johanna & Kivikuru, Ullamaija: Media ja valta kansalaisten silmin (PDF) Media ja valta kansalaisten silmin.  2/2010. Forskningsinstitutet, Svenska social- och kommunalhögskolan vid Helsingfors universitet. Viitattu 17.4.2017.
Chomsky, Noam: What Makes Mainstream Media Mainstream Z Magazine.  10.1997. Viitattu 20.4.2017. (englanniksi)
Jutta Rantala

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. marraskuuta 1999 (ikä 25)
Syntymäpaikka: Köyliö, Suomi
Pelipaikka: hyökkääjä
Lempinimi: Juti 
Seura
Seura: Leicester City
Junioriseurat
–2013: Euran Pallo
2014: NiceFutis
Seurat
| Vuodet | Seura | O | (M) |
| 2014–2015 | NiceFutis | 40 | (10) |
| 2016–2017 | TPS | 45 | (26) |
| 2018 | FC Honka | 23 | (6) |
| 2019 | HJK | 22 | (22) |
| 2020-2021 | Kristianstad | 43 | (9) |
| 2022-2023 | Vittsjö | 43 | (19) |
| 2023- | Leicester City | 8 | (3) |
Maajoukkue
| 2014 |  Suomi TU16 | – | (–) |
| 2015 |  Suomi TU17 | – | (–) |
| 2017 |  Suomi TU18 | – | (–) |
| 2018 |  Suomi TU19 | – | (–) |
| 2020– |  Suomi | 23 | (7) |
 Seurajoukkueuran tilastot kattavat vain kansalliset sarjat, päivitetty 9. joulukuuta 2023 .  Maajoukkueuran tilastot päivitetty 9. joulukuuta 2023.
Jutta Kaarina Rebekka Rantala (s. 10. marraskuuta 1999 Köyliö) on suomalainen jalkapalloilija, joka edustaa Englannin naisten superliigassa pelaavaa Leicester Cityä. Rantala on valittu vuoden naisjalkapalloilijaksi vuonna 2023.
Ura > Seurajoukkueet

Rantala on Euran Pallon kasvatti. Hän on edustanut Naisten Liigassa aiemmin porilaista NiceFutista, Turun Palloseuraa, FC Honkaa ja Helsingin Jalkapalloklubia. Hyökkääjänä pelaava Rantala teki TPS:ssä 14 liigamaalia kaudella 2017 ja Hongassa kaudella 2018 kuusi maalia. Kaudella 2019 Rantala voitti HJK:ssa mestaruuden ja hän oli sarjan paras maalintekijä 22 maalillaan. Kauden päätteeksi Rantala valittiin liigan parhaaksi pelaajaksi ja parhaaksi hyökkääjäksi. Joulukuussa 2019 Rantala siirtyi ruotsalaiseen Kristianstadiin, jossa hän pelasi kaksi kautta. Tämän jälkeen hän edusti Ruotsissa Vittsjötä. Hän siirtyi elokuussa 2023 englantilaisseura Leicester Cityyn.
Ura > Maajoukkueet

Rantala on pelannut Suomen alle 16-, 17-, 18- ja 19-vuotiaiden maajoukkueissa. Naisten A-maajoukkueessa hän debytoi maaliskuussa 2020 Kypros Cupin ottelussa Kroatiaa vastaan. Hän on vuoden 2023 loppuun mennessä pelannut 23 naisten maaottelua ja tehnyt niissä seitsemän maalia.
Muuta

Rantalan veljet Joonas (s. 1996) ja Juuso (s. 1997) ovat myös jalkapalloilijoita. He ovat pelanneet muun muassa Ykköstä Tampereen Pallo-Veikoissa ja Musan Salamassa.
Obersturmführer

Obersturmführerin kauluslaatat
Obersturmführer Walter Gerth, 3. SS-Panssaritykistörykmentin 7. Patterin päällikkö.
Obersturmführer (lyh. Ostuf, suom. ”rynnäkön päällikkö”) oli natsi-Saksan SS-joukoissa ja Sturmabteilungissa (SA) käytetty sotilasarvo. Se vastaa Suomen puolustusvoimien arvoa yliluutnantti. Arvon vastaavuus Wehrmachtissa oli Oberleutnant.
Arvoa käytti ensimmäisenä SA seurauksena sen laajentumisesta vuonna 1932. Se otettiin pian käyttöön myös SS:ssa.
Sotilaallisissa Waffen-SS-joukoissa Obersturmführer oli yleensä joukkueenjohtaja. Kolmannen valtakunnan pääturvallisuusviraston RSHA:n Obersturmführer toimi apulaiskomppanianpäällikkönä. Yleensä SS:n riveissä arvon kantaja saattoi toimia esikunta-adjutanttina, Gestapon upseerina tai keskitysleirin valvojana.
Untersturmführer

Untersturmführerin kauluslaatat.
SS:n Untersturmführer Lauri Törni vuonna 1941.
Untersturmführer (suom. Alirynnäkköjohtaja) oli Waffen-SS:n alin upseeriarvo, joka vastasi Wehrmachtissa ja Luftwaffessa luutnanttia (saks. Leutnant). Untersturmführerin arvo otettiin käyttöön vuonna 1934.
Waffen-SS:n riveissä Untersturmführerin arvon sai suorittamalla hyväksytysti upseerikurssin jossakin SS:n omassa upseerikoulussa, SS Junkerschulessa. Allgemeine SS ylensi Hauptscharführerin Untersturmführeriksi, mikäli hakija pystyi osoittamaan kelvollisuutensa Lebenslauf-dokumentilla, joka suurin piirtein vastasi ansioluetteloa natsijärjestössä.  Lisäksi ennen hyväksymistä hakijan rodullinen tausta selvitettiin, kuten myös mahdollinen rikosrekisteri.
Aiheesta muualla

Kuvia tai muita tiedostoja aiheesta Untersturmführer Wikimedia Commonsissa
| 0 | 1 | 2 |
| --- | --- | --- |
| Alempi arvo Sturmscharführer | SS-arvo Untersturmführer | Ylempi arvo Obersturmführer |
Luettelo Etelä-Dakotan piirikunnista
Aiheesta muualla

Kuvia tai muita tiedostoja aiheesta Luettelo Etelä-Dakotan piirikunnista Wikimedia Commonsissa
Lepikon torppa

| Lepikon torppa |
| --- | --- |
 Lepikon torppa. Kuva vuodelta 2010.
Osoite:  Urho Kekkosentie 121
Sijainti:  Pielavesi
Koordinaatit:  63°13′17″N, 026°47′01″E
Valmistumisvuosi:  1860-luku
Omistaja:  Lepikko-säätiö
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Urho Kekkonen vierailee Pielavedellä vuonna 1959 Lepikon torpan edessä. Silloin torpan ulkonäkö oli erilainen.
Lepikon torppa on Urho Kekkosen synnyinkoti Pielavedellä. Torppa on ollut museona Kekkosen presidenttikaudelta lähtien.
Sijainti ja palvelut

Torppa sijaitsee Pielavedellä, parin kilometrin päässä kirkonkylästä. Sen osoite on Urho Kekkosentie 121. Se toimii museona, joka on avoinna yleisölle kesäisin. Museon yhteydessä on kahvio ja myymälä. Museosta ostetut postikortit leimataan torpan omalla postileimalla.
Merkitys

Kekkonen kertoi, että oli kasvanut savupirtissä ja korosti näin taustansa kansanomaisuutta. Vuonna 1949, kun Kekkonen oli ensimmäistä kertaa ehdolla presidentiksi, Lepikon torpan valokuvasta retusoitiin savupiippu pois, koska haluttiin korostaa Kekkosen taustaa ”savupirtin poikana”. Kun Keskustapuolueen puoluesihteeri Seppo Kääriäinen vieraili Moskovassa vuonna 1983, hän toi neuvostoliittolaisille isännille lahjaksi Lepikon torpan multaa visakoivusta tehdyssä rasiassa. Lahja oli Kääriäisen mukaan parasta, mitä isänmaalla oli tarjota.
Museovirasto on inventoinut Lepikon torpan valtakunnallisesti merkittäväksi rakennetuksi kulttuuriympäristöksi.